የቅዱስ ጊዮርጊስ ተጫዋቾች ስለ ትላንቱ ድላቸው ይናገራሉ
በቶታል ካፍ ቻምፒዮንስ ሊግ ኢትዮጵያን ወክሎ በመካፈል ላይ የሚገኘው ቅዱስ ጊዮርጊስ በመጀመሪያው ዙር ማጣሪያ የኮንጎ ሪፐብሊኩ ኤሲ ሊዮፓርድስን 3-0 በሆነ የድምር ውጤት በማሸነፍ በኢትዮጵያ ክለቦች ታሪክ የመጀመሪያው የምድብ ድልድሉን መቀላቀል የቻለ ክለብ መሆን ችሏል፡፡ከዚህ ታሪካዊ ድል በኃላ በትላንቱ የመልስ ጨዋታ ላይ ቡድኑን በአንበልነት እየመራ ወደ ሜዳ የገባው  ፣ ዶሊሴ ላይ በነበረው የሁለቱ ቡድኖች የመጀመሪያ ዙር ጨዋታ ብቸኛዋን የማሸነፍያ ግብ ያስቆጠረውና በጨዋታው በቀጥታ ቀይ ካርድ ከሜዳ በመሠናበቱ ምክንያት በትላንቱ የመልስ ጨዋታ ላይ መሠለፍ ያልቻለው ፣ በጨዋታው መልካም እንቅስቃሴ ያሳዩት እና በተለይ ለሶከር ኢትዮጲያ አስተያየታቸውን ሰጥተዋል፡፡አዳነ ግርማ“ሊዮፓርዶችን አይደለም በሜዳቸው እዚህም ምን ያህል ጠንካራ እንደሆኑ አሳይተዋል፡፡ ይህንን ጠንካራ ቡድን ጥለን በማለፋችን በጣም ደስተኛ ነው የሆንነው፡፡ የዛሬው ድል እንደ ሀገርም ሆነ እንደ ክለብ በጣም ትልቅ ድል ነው፡፡ በተለይ ለኛ የዛሬዋ ቀን እጅግ ታሪካዊ የሆነች ቀን ነች ፤ ከዚህ በፊት በብዙ አጋጣሚዎች የቅዱስ ጊዮርጊስ የበላይነት በሀገር ውስጥ ብቻ ተገድቦ ነበር፡፡ ነገርግን በዚህ ታሪካዊ ውጤት መሠረት በአፍሪካ ከሚገኙ 16 ምርጥ ቡድኖችን ውስጥ መግባታችን ለኛ እጅግ በጣም ትልቅ ድል ነው፡፡ በቅዱስ ጊዮርጊስ የ81 አመታት ጉዞ ውስጥ በጣም ታላላቅ እና ስመጥር ተጫዋቾች በተጫወቱበት በዚህ ታሪካዊ ክለብ ለዘመናት ተሞክሮ ያልተሳካውን ውጤት በዚህ የቡድን ስብስብ ይህ ታሪክ በመምጣቱ በጣም ደስ ብሎኛል፡፡”“እነዛን አስቸጋሪ ጊዜያትን ማስታወስ አልፈልግም ፤ ህይወት ትቀጥላለ፡፡ ከአንተ የሚጠበቀው ነገር ቢኖር ጠንክረህ መስራት ነው፡፡ ጠንክረን መስራታችን እነዛን አስቸጋሪ ጊዜያትን አልፈን ለዚህ ጊዜ እንድንደርስ ረድቶናል፡፡”“እኔ ይህንን ደጋፊ በምንም ቃል መግለፅ አልችልም ፤ ከቃላትም በላይ ናቸው፡፡ እንደአጠቃላይ ስለዚህ ታሪካዊ ደጋፊ ማለት የምችለው ፈጣሪ ይስጥልኝ ብቻ ነው፡፡ ምንተስኖት አዳነ“በሁለቱ መሀል እጅግ በጣም ሰፊ የሆነ ልዩነት አለ፡፡ በተለይም ጨዋታው እጅግ ጭንቀት የተሞላበት በመሆኑና ቡድናችን ሜዳ ላይ ጥሩ ባለመሆኑ የተነሳ ብልጫም ተወስዶብን ነበር ፤ ባለቀ ሰአት ባስቆጠርናት ግብ ነበር ይህንን ጣፋጭ ድል ያስመዘገብነው ለዛም ይመስላል በጣም ጭንቀት ውስጥ ሆኜ ነበር ጨዋታውን የተመለከትኩት፡፡”“ይህችን ቀን ሁልጊዜም ቢሆን እንደ ተጫዋች ስንመኛት የነበረች ቀን ነች ፤ የዚህ ታሪክ አካል በተለይም በከባዱ የሜዳ ውጪ ጨዋታ ላይ ከዛሬው ይበልጥ ጠንካራ የነበረውን ኤሲ ሊዮፓርድስን በእኔ ግብ አሸንፈን ይህን የመሰለ ውጤት በማግኘታችን በጣም ደስተኛ ነኝ፡፡”“አሁን ዋንኛው ስጋታችን የነበረው የጥሎ ማለፍ ውድድርን ተሻግረናል፡፡ ከዚህ በኃላ በምድብ ውስጥ በሜዳ እና ከሜዳ ውጪ በሚደረጉ 6 ጨዋታዎች ላይ በጥንቃቄ ተጫውተን ጥሩ ነጥብ በመሰብሰብ ወደ ስምንቱ ውስጥ የምንገባ ይመስለኛል፡፡”“ደጋፊዎቻችን በተለይም ዘንድሮ ከጨዋታ ጨዋታ የሚገርም ድባብን እየፈጠሩ ይገኛል፡፡ለእኔ በዘንድሮው የውድድር ዘመን ደጋፊዎቻችን ከኛ በበለጠ ለቡድኑ ትርጉም ያለው ስራ እየሰሩ ይገኛል፡፡በቀጣይም የእነሱ በዚህ ደረጃ አስገራሚ ድባብ መፍጠራቸው ለኛ የሞራል ስንቅ ስለሚሆነን በቀጣይ ከደጋፊዎቻችን ጋር በመተጋገዝ ለተሻለ ውጤት እንሰራለን ብዬ አስባለሁ፡፡”አስቻለው ታመነ“ጨዋታው ምንም እንኳን በሜዳችን ቢሆንም ከተጋጣሚያችን ቡድን ጥንካሬ አንፃር በጣም ከባድ እና ፈታኝ ጨዋታ ነበር፡፡ በተለይም ከሜዳ ውጪ ተጉዘን ማሸነፋችን በህዝቡ ዘንድ ቡድኑ ቀላል ነው የሚል እሳቤን ፈጥሮ ነበር ነገርግን በጨዋታው እንዳያችሁት ቡድኑ በጣም ጠንካራ ነበር፡፡ እነዛን ሁሉ ጫናዎችን ተቋቁመን ማሸነፋችን በጣም ጥሩ የሚባል ነው፡፡”“የአምናው እና የዘንድሮው የውድድር አመት የቡድን ስብስባችን በጣም የተለያዮ ነገሮች አሉት ፤ ከነዚህም መካከል የዘንድሮው ቡድን ህብረት እና አንድነቱ እጅግ የሚያስገርም ነው፡፡በአጠቃላይ የዘንድሮው ቡድን በብዙ ነገሮች ከአምናው የተሻለ ቡድን ነው፡፡”“እኔ በግሌ ቡድኑን ከተቀላቀልኩኝ ገና ሁለተኛ አመቴ ነው፡፡ የዚህም ፈር ቀዳጅ ታሪክ አካል በመሆኔም እጅግ በጣም ደስተኛ ነኝ፡፡ በግሌ ደግም በቀጣይ ገና ለቅዱስ ጊዮርጊስ ብዙ ታሪክ እሰራለሁ ብዬ አስባለሁ፡፡”“እንደሚታወቀው ያለን የቡድን ስብስብ በጣም ሰፊ እንደመሆኑም አንፃር በኢትዮጵያ ፕሪሚየር ሊግም ሆነ በቻምፒየንስ ሊጉ በመተካካት ያለንን የቡድን ስብስብ በአግባቡ መጠቀም ከቻልን ከሊጉ በተጨማሪ በቻምፒየንስ ሊጉን ጥሩ ውጤት እናመጣለን፡፡”
ፍሬዘር ካሳ“በቅድሚያ ለማንኛውም እግርኳስ ተጫዋቾች የቅዱስ ጊዮርጊስን ማልያ ለብሶ መጫወት እጅግ በጣም ትልቅ ህልም ነው፡፡ ከዚህም ባለፈ በዚህ ጠንካራ ቡድን ውስጥ ከሳምንት ሳምንት በቋሚነት ለመጫወት ከባድ ፈተናዎች አሉት፡፡ ይህንን ፈተና ለማለፍ ደግም በየልምምዱ እና ጨዋታዎች ላይ በተሻለ መልኩ ራሴን እያሳደግኩኝ ተሽዬ ለመገኘት እጥራለሁ ፤ በተጨማሪ ደግሞ ነባር የቡድኑ አባላት አዳዲስ ለመጣነው ወጣት ተጫዋቾች የሚያደርጉልን ነገር እጅግ የሚያበረታታ ስለሆነ በዚህም በጣም ደስተኛ ነኝ፡፡”“በቅድሚያ ለዚህ ነገር ያበቃኝ ብዬ የማስበው ያለኝ ጠንካራ የራስ መተማመን ነው ፤ ሲቀጥል ቅዱስ ጊዮርጊስ ቤት ስትጫወት ሁሉንም ጨዋታዎች ማሸነፍ እንዳለብህ ታስባለህ ይህም ያለብህን የቤት ስራ ከፍ ያደርገዋል ከዚህ የተነሳ ሁሉንም ጨዋታዎች ለማሸነፍ ስትል ያለህን ሁሉ ሰጥተህ እንድትጫወት ያደርግሃል፡፡”“እስካሁን ድረስ ለቡድኔ የተወሰኑ ጨዋታዎችን አደረኩኝ እንጂ ምንም ይህ ነው የሚባል ነገር አላደረግኩም ፤ በቀጣይ ብዙ ነገሮችን ለቡድኔ ማድረግ ይጠበቅብኛል እኔም በቀጣይ ጠንክሬ በመስራት ያለኝን ሁሉ ሰጥቼ ቡድኔን ከዚህ በተሻለ የመጥቀም ፍላጎቱ አለኝ፡፡”“በመጀመሪያ የዚህ ታሪክ ሰሪ ቡድን አባል በመሆኔ እድለኛ ነኝ በመቀጠል የዚህ ታሪክ አካል መሆኔ ያልጠበኩትን ደስታ ነው የፈጠረብኝ ፤ በጠንካራ ስራ እና በፈጣሪ እርዳታ እዚህ በመድረሳችን በጣም ደስ ብሎኛል፡፡”